
Maximam  doctorum  virorum  dissensionem  Plinii  praefa- 
tio  (1,  1)  excitavit,  qua  se  epistulas  „collegisse  non  servato  tem- 
poris  ordine,  sed  ut  quaeque  in  manus  venerat"  dixit,  cum  alii, 
in  his  praecipue  Massonius  J)  et  E.  Cauvetius 2)  animis  lectorum 
intentum  delectandis  varietatem  magis  rerum  quam  temporum 
rationem  Plinium  secutum  esse  affirmarent,  alii  iique  paucviores, 
certa  ordinis  indicia  invenisse  sibi  viderentur,  quibus  permoti 
haudquaquam  in  praefationis  verba  jurandum  esse  censerent, 
ut  Panvinius  et  Tillemontius. 3)  Neque  adhuc  lis  dijudicata 
est,  quamvis  huic  persuasioni  patronus  acie  ingenii  insignis 
obtigerit,  dico  Mommsenum  ; 4)  illam  contra  novissime  Stobbius5) 
defendere  susceperit,  cuius  disputationis  haec  fere  est  summa, 
esse  Carmen  quartum  tertii  libri  prius  scriptum  quam  II,  11 
et  12  h.  e.  falli  eos,  qui  continuatum  temporis  ordinem  a  Pli- 
nianis  epistulis  repeterent.  Equidem  quae  hac  de  re  cognovisse 
mihi  videor,  infra  explanabo.  — 

Quicunque  doctam  Mommseni  tractationem  attento  animo 
perlegerit,  non  dubito,   quin  is  sit  adsensurus  singulis  Plinia- 

*)  C.  Plinii  Secundi  vita  ordine   chronologico  digesta  Amstelod 

a)  étude  sur  Pline  le  jeune  Toulouse  1857. 
8)  histoire  des  empereurs  eto. 
4)  Hennes  III  p.  31-139. 
•)  Philologus  30. 

narum  epistularum  libris  certam ,  qua  sese  epistulae  excipiant, 
rationem  inesse,  cum  persaepe  insequentis  materia  epistulae  ad 
praecedentem  referatur,  quod  contrarium  non  potest  probari. 
Quam  judicandi  normam  quamquam  libenter  sequor,  tamen  in 
definiendis  temporibus,  quibus  singuìi  sint  editi  libri,  non  om- 
nes  numeros  mihi  explevisse  videtur  Mommsenus. 

Praefationein,  ne  disquisitio  nostra  turbetur,  nunc  quidem 
omissam,  quando  opus  erit,  excutiemus.  — 

Primum  librimi  anno  p.  Chr.  n.  97  editum,  quamquam 
aliqua  ex  parte  jam  a.  96  confectum  esse  Mommsenus  idcireo 
putavit;  quod  unicum  temporis  inlictum  in  5  epistula  perspexit 
§.11  „convenit  me  Regulus  in  praetoris  officio",  quod  officium 
i.  e.  comitatus  praetoris  Calendis  Jamiariis  magistratum  ineun- 
tis  nisi  de  anno  97  p.  Chr.  n.  non  potest  intelligi,  quoniam  ex 
ep.  Plinii  IV,  22.  4  Mauricum,  cuius  in  ep.  I,  5  fit  mentio,  ab 
exilio  reversum  apparet  imperatoris  Nervae  adhibitum  esse 
mensae,  Nerva  autem  jam  a.  d.  XV  Cai.  Febr.  anni  98  vita 
decessit.  Itaque  Mauricus  initio  anni  97  rediisse  putandus  est 
non  multo  post  scriptam  hanc  de  qua  agimus  epistulam  I  5, 
Sed  ex  hac  certa  temporis  nota  exorsi  nos  quidem  in  aliam  seu- 
tentiam  ibimus. 

Epistulae  5  — 12  inter  se  cohaerentes  anno  97  scriptae 
sunt  !  6  9  ex  Laurentino  Plinii  fundo  originem  duxeruut ,  id 
quod  ex  9.  <i  „postquam  in  Laurentino  meo  aut  lego  aut  scrino" 
colligas.  Nam  cum  Plioius  quotannis  fere,  uti  moris  tum  erat 
Romanis  ditioribus,  in  villam  aut  Laurentinam  aut  Tuscam  aut 
patriam  illam  circa  lacumLarium  sitam  secederet,  complexus  quasi 
efficiuntur  epistularum,  quibus  et  propositum  seccdendi  et  redi- 
tum  in  urbem  et  se  ruri  commorari  nuntiat  scriptor.  Qui  com- 
plexus quantum  ad  constituendum  epistularum  ordinerà  faciant, 
facile  est  intellectu.  De  tempore  huius  secessus  consulenda  est 
ep.  7.   4  qua  „  circa  Idus  Octobris"  se  Romae  futurum  esse 

Plinius  sperat.  Ep.  autem  10  §.  11  „cum  in  urbem  proxime 
veneris"  Plinium  reversum  et  ^officio  ut  maximo  sic  molestissimo 
districtum"  demonstrat,  quod  officium  Mommsenus  perbene  ad 
praefecturam  aerarii  militaris  rettulit.  Ep.  1 2  Corellium  Rufum 
decessisse  nuntiatur,  quem  initio  anni  97  occubuisse  mortem 
mihi  non  persuasit  Mommsenus.  Senatum  euim,  cui  Corellius 
interfuisse  perhibetur  ep  IX,  13  6,  anno  97  incipienti  habitum 
esse  censuit  doctus  ille  vir.  Agebatur  in  eo  senatu  de  Publico 
Certo  una  cum  Vettio  Proculo  aerarii  Saturni  praefecto;  desi- 
gnatos  consules  tum  temporis  eos  fuisse  ex  IX,  13  23  sequitur 
.collega  Certi  —  intellige  Vettium  Proculum  —  consulatum 
accepit"  et  §.11  „lacessis  hominem  jam  praefectum  aerarii  et 
brevi  con  sul  e  m"  sciì  Certuni  ipsum;  sed  ex  Primi,  opinor, 
accusa tione  Certum  non  admissum  esse  ad  consulatus  honorem 
patet  ex  illa  Plinii  relatione  §.  22  23  ,;optinui,  quod  intende- 
ram:  collega  Certi  consulatum,  successorem  Certus  accepit." 
Jam  Borghesius  (Bull.  1842,  32)  Gruteri  inscriptione  1071,  4 
nisus  Vettium  Proculum  et  P.  Julium  Lupum  ultimo  anni  97 
nundino  fasces  gessisse  contendit  reluctante  Mommseno,  cui 
annus  98  magis  probatur.  Incidit  autem  Mommsenus  in  erro- 
rem  atque  a  se  ipso  discessit,  quod  Vettium  Proculum  jam  an- 
no 97  des.  consulem  extremo  demum  anno  98  sumpsisse  secu- 
res  statuit,  ipse  contra  legem  illam  inveuit,  qua  suffecti  consu- 
les mense  januario  eiusdem,  quo  munere  fuugebantur,  anni  in 
comitiis  renuntiabantur.  Sine  dubio  igitur  illa  apud  Gruterum 
inscriptio  ad  decembrem  anni  97  pertinet;  quare  senatus,  quo 
des.  cos.  Publicus  Certus  a  Plinio  in  discrimen  adducebatur, 
propter  illud  IX,  1J.  11  „praefectum  aerarii  et  brevi  consu- 
lern"  paulo  ante  ineundum  consulatum,  certe  medio  anno  97 
habitus  est.  Si  vero  etiamtum  vixit  Corellius  Rufus  (cf.  IX,  1 3. 
6),  initio  eiusdem  anni  de  exsequiis  eius  celebratis  non  poterat 
Plinius  Calestrium  Tironem  certiorem  facere.  Ideo  jure  ep.  I, 
12  ad  finem  anni  97  refertur,  cum  §.  8  ,,ut  isti  latroni  (Do- 
mitiano)  vel  uno  die  supersim"  non  permittat,  ut  mortem  Corel- 
lii  voluntariam  ultra  annum  97  proferamus. 

1* 

Jam  vero  perlucidum  est  quam  apte  ep  I  12  ad  I,  10 
accommodetur.  Quis  igitur  nos  reprehendat,  si  omnes  epistulas 
inter  5  et  12  interpositas  anno  97  vindicemus? 

Alia  contra  epistularum  inde  a  lo  usque  ad  finem  primi 
libri  sese  excipientium  mihi  videtur  esse  conditio.  Ipsa  1 3  non 
multo  post  mensem  aprilem  anni  cuiusdam  aperte  scripta  est 
propter  §.  1  „toto  mense  aprili  nullus  fere  dies."  §.  6  „possum 
jam  repetere  secessum"  pone  tibi,  quaeso,  ob  oculos  scriptorem 
ex  urbe  egressurum.  In  iis,  quae  subsequuntur,  epistulis,  non 
invenitur,  quo  ruri  morari  eum  efficiatur.  At  22,  11  „Lauren- 
tinum  meum  studiosumque  otium  repetam"  Catilio  Severo  amico 
in  Laurentinum  se  extemplo  migraturum  esse  affert  nuntium, 
causam  simul  commorati onis  in  urbe  longioris  adiciens,  quod 
Titius  Aristo  pertinaci  valetudini  implicitus  fuerit.  Equidem 
non  dubito  contendere  cum  propter  silentium  illud  de  agris  in 
epp.  14—21  tum  ob  initium  illud  epistulae  22  „diu  jam  in 
urbe  haereo  et  quidem  attonitus"  Plinium  dilato  ex  mense 
maio(cf.  13, 1  „toto  mense  aprili")  in  aliquanto  posterius  tempus 
rus  commigrandi  proposito  Romae  aegroto  affuisse  amico.  In- 
de sequitur,  cum  epist  22  recte  ad  13  referatur,  ut  de  indu- 
stria epp.  14—21  a. Plinio  interpositae  habeantur,  sine  dubio 
quia  ilio  temporis  spatio  scriptae  sunt.  — 

Epistula  23  Pompeio  Falconi  respondet  Plinius  interro- 
ganti, num  in  tribunatu  causas  agere  deberet.  Tribuni  plebis  cum 
e  sexto  saltem  ab.  u.  e.  saeculo,  si  non  e  decemviris  imperio 
deiectis  J)  a.  d.  IV  Idus  decembres  magistrjtum  inire  Jussi  es- 
sent,  a.  d.  V.  autem  idus  januarios  —  ex  quo  quidem  summa 
rerum  apud  imperatores  erat  —  una  cum  praetoribus  ceteris- 
que  praeter  consules  ordinarios  magistratibus  designarentur,  in- 
ter valium  hoc  inter  januarium  et  decembrem  menses  ideo  mihi 
legibus  videtur  esse  constitutum,  ut  designati  magistrate  ante- 


!)  Mommsen  Romische  Staatsalterthiimer  p.  496. 

quam  mnnere  fungerentur,  de  omnibus  officiis  penitus  sese 
instruerent.  Sed  cur  haec  digressio?  ut  demonstrem  illud  Pli- 
nii  ep.  23,  1  „te  in  tribuna  tu  causas  agere  debere"  non  ita 
esse  interpretandum,  quasi  tribunus,  sed  designatus  tribu- 
nus  sese  informandum  tribunicio  viro  praebuerit.  Ep.  igitur  23 
.  aliquantum  temporis  ante  decembrem  mensem  scriptam  esse  jure 
mihi  adsumo.  Jam  vero  vides  temporis  progressum  ex  mense 
maio  (ep.  13),  ex  ilio  ep.  22  initio  „diu  jam  in  urbe  haereo ," 
denique  ex  Falconis  eonsultatione.  — 

Epistulae  2— 4  anno  96  compositae  sunt!  Nam  ep.  4Pom- 
peiae  Celerinae  socrui  missa  habenda  est  viva  etiam  tum  filia, 
qua  e  altera  Plinii  uxor  erat,  cum  rarissime  et  carpii  m  in  po- 
steriori bus  libris  Celerinae  fiat  mentio,  nulla  vero  omnino  epi- 
stula  post  mortem  uxoris  a  Plinio  ei  scripta  exstet.  Atqui 
decessisse  Pompeiam  uxorem  ante  senatum  illum  Publico  Certo 
fatalem  pernitiosumque,  quem  jam  supra  ad  medium  fere  an- 
num  97  revocavimus,  Plinius  aperte  demonstrat  ep.  IX,  13.  13 
„dicit  Vettius  Proculus  uxoris  meae,  quam  amiseram,  vitricus" 
et  §.  4  ^quamquam  tum  maxime  tristis  amissa  nuper  uxore." 
Ergo  ep.  I,  4  quoniam  Plinii  cum  Celerina  familiaritatem  ex 
fiorente  etiamtum  Pompeiae  uxoris  valetudine  explicandam  prae 
se  ferat,  ad  summum  initio  anni  97  vindicanda  est.  Jam  vero 
haec  ep.  nisi  de  visitatione  eira  Celerinae  fundos  modo  per- 
fecta  non  intelligi  potest.  Quis  autem  brumae  tempore  in  viis 
pervagetur?  Nec  Mommsenus  ipse  esse  quasdam  jam  anno  96 
epistulas  negavit  scriptas,  quas  ego  has  tres  haberi  volo.  — 

Tres  igitur  epistularum  ordines  inter  se  distare  mihi  vi- 
dentur,  2—4,  5 — 12,  13 — 23,  quos  ego  tri  bus  insequentibus 
annis  96,  97,  98  attribuam,  cum  Mommsenus  primum  librum 
anno  97  editum  maximaque  ex  parte  scriptum  quoque  esse  sta- 
tuerit. 

Ac  primum  quiclem  quicunque  epistulam  10  cum  13  con- 
ferò^ differre   eas  satis  inveniet.  ep.    10  „districtum  officio  ut 

maximo  sic  molestissimo"  depingit  se  Plinius,  ita  ut  ne  dilecto 
quidem  Euphrate  philosopho,  quantumvis  cupiat,  trai  sibi  liceat  ; 
contra  ep.  13,  1  „magnum  proventum  poetar am  annus  hi  e 
attulit"  et  §.  5  „equidem  prope  nemini  defili"  gloriatur. 
Porro  ut  supra  deuion stravi,  ep.  10  Plinium  modo  rure  in  urbem 
reversum,  ep.  13  in  Laurentinum  properantem  nobis  ob  oculos 
ponit,  quae  ipsa  .  deliberalo,  cum  praefectus  aerarii  vel  militaris 
vel  Saturni  vix  bis  in  uno  anno  commeatum  accepisset,  secum 
fert,  ut  inter  epistulas  10  et  13  novi  anni  initium  statuamus. 

Tum  vero  haud  provocandum  esse  censeo  ad  praefationis 
illud  „non  servato  temporis  ordine;"  quis  enim  neget  epistulis 
5—12  et  13 — 23  duos  inter  se  cohaerentes  contineri  complexus? 
quem  porro  fugiat  permagnum  inter  epistulas  10  et  13  discri- 
men?  Equidem  nullam  cognosco  causam,  cur  tali  modo  tempo- 
ris or  do  non  tam  non  servatus  quam  in  versus  fuerit,  ut  abscissa 
et  divulsa  utraque  pars  tantum  membrorum  ordinem  progressum- 
que  temporis  exhibeat.  Praeterea  alicuius  est  momenti  quod, 
si  ep  10  et  13  eiusdem  anni  97  essent  i.  e.  si  Plinius  in  utra- 
que praefectus  aerarii  militaris  esset,  desiderares  causam,  qua 
alio  tempore  eiusdem  anni  officiis  districtum,  alio  paene  otiosum 
se  descripsisset. 

Qua  argumentatione  effecisse  niihi  videor  epistulain  13 
et  quae  sequuntur  anno  98  esse  tribuendas.  De  editiouis  tem- 
pore totius  libri  et  de  praefationis  aestimatione  etianmiinc 
sileo. 

Secundum  librum  anno  centesimo  editimi  eique  epi- 
stulas ex  anno  97  usque  ad  100  inesse  Mommseuus  statuit. 

Kecte  perspexit  summus  ille  vir  certi ssimum  temporis 
indicium  cp.  11  contineri,  qua  de  Marii  Prisci  accusatione  agi- 
tar, §.  10  „prÌDceps  praesidebat:  erat  eoim  consul:  ad  hoc  ja- 
nuarius  niensis,"  quibus  ex  verbis  perlucide  sequitur  epistulam 
11  initio  anni  100  esse  scriptam.     Accuratius  Stobbius  expo- 

suit  tertiam  hanc  de  Mario  Prisco  actionem  secundo  mensis 
januarii  senatu  legitimo  id  est  idibus  fere  januariis  factam, 
„proximum  senatum"  (11,  21)  de  quo  ad  Arrianum  ep.  12 
Plinius  refert,  calendis  februariis  verisimiliter  habitum  esse,  qua 
de  causa  ep.  12  ut  quae  novissime  esset  scripta,  februario 
mensi  non  posset  non  attribuì. 

Inde  retrogresso  cp.  9  sub  finem  anni  cuiusdam  (scil 
anni  99  ut  infra  exponam)  composita  mihi  videtur  esse  ob 
vocem  illam  §.  1  „anxium  me  habet  petitio  Sexti  Eruci  mei" 
(scil.  tribunatus  cf.  §.  2  .,pervenit  ad  ius  tribunatum  petendi"). 
Is  enim  postquam  a  Tiberio  comitia  a  populo  in  senatum  trans- 
lata erant,  creandorum  magistratuum  erat  modus,  ut  in  curia 
a  senatu  designarentur,  in  campo  Martio  in  comitiis  renuntia- 
rentur;  a.  d.  V  idus  jan.  erat  designatio,  ut  Mommsenus  (Her- 
mes III  p.  94)  ex  Silvii  fastis  perbene  collegit.  Tamen  non 
libere  designandi  senatui  concessa  erat  potestas,  sed  impera- 
tores  partem  aliquam  designandorum  magistratuum  notum  est 
senatui  proposuisse,  quam  principis  suffragationem  Sexto  Erucio 
iam  obtigisse  commemorat  Plinius  §.  2  „meo  suffragio  pervenit 
ad  ius  tribunatum  petendi"  et  „vereor  ne  decepisse  Caesa- 
rem  videar."  Iam  consules  et  ordinarios  et  suffectos  utpote 
„candidàtos  principis"  omnes  ab  imperatoribus  per  senatum 
designatos  esse  docuit  Mommsenus,  qua  in  re  cum  ordinarli 
iam  mense  decembri  designarentur,  quippe  qui  calendis  janua- 
riis magistratum  inirent,  verisimile  est  imperatores  non  solum 
consules,  sed  ceterorum  quoque  magistratuum  candidatos  prin- 
cipis senatui  proposuisse  mense  decembri  et  simul  omnes.  Quod 
si  negaveris,  quo  alio  modo  explices  non  solum  Plinium  §.  5 
„amicos  prensare,  supplicare,  ambire,  domos  stationesque  cir- 
cumire/'  sed  etiam  Àpollinarem  „obsecrare,  ut  aliquam  oneris 
sui  partem  susciperet"  i.  e.  cum  sine  dubio  foris  versaretur, 
invitare,  ut  Romam  veniret?  quare  statuamus  inter  suffragatio- 
nem principis  et  designationem  senatus  aiiquantum  temporis  in- 
tercessisse,  certe  initium  anni  esse  intermittendum.     -  Quoniam 

ep.  II,  9  ad  finem  anni  cuiusdam  refertur,  patet  eam  optime 
coniungi  cum  epistulis  11  et  12  ut  quae  ini t io  anni  100 
scriptae  sint.  Habes  igitur,  cur  ep.  II,  9  sub  finem  anni  99 
originem  duxisse  supra  contenderim. 

Quae  antecedit  ep.  8  aestate  eiusdem  anni  e  manibus 
scriptoris  prodiit.  Caninio  cui  missa  est  illa  ep.,  ad  Lariuni 
lacum  versanti  non  quidem  se  invidere  dicit  Plinius  amoeni- 
tatem  regionis  et  altissimum  otium,  sed  tamen  angitur  „non 
idem  sibi  licere."  Iam  veroparum  est  credibile  si  Plinius  hoc 
anno  villani  repetere  potuisset,  tali  modo  eum  fuisse  dicturum 
„quae  sic  concupisco,  ut  aegri  vinum,  balinea,  fontes."  De 
anno  autem  inde  ratio  constare  potest,  quod  „artissimorura  la- 
queorum"  —  intellige  praefecturam  aerar ii  Saturni  —  fit  mentio; 
quos  Plinius  „abrumpere,  si  solvere  negatur"  in  animo  habet 
Atqui  praefecti  aerarii  Saturni  per  triennium  munere  fungi  so- 
lebant;  ergo  Plinius  quia  una  cum  Cornuto  Tertullo,  ut  ex  pa- 
negirici cap.  91  apparet,  non  multo  post  cliem  quintum  a.  id. 
jan.  anni  98  a  Nerva  imperatore  ad  dignitatem  illam  crat  pro- 
vectus,  inepte  anno  98  dicturus  videtur  fuisse  „se  artissimos 
laqueos  abrumpere  velie."  Restat,  ut  aestate  anni  99  hanc 
epistulam  compositam  esse  putemus,  quoniam  prima  anni  100 
vestigia  epistulis  11  et  12  inesse  convenit  inter  viros  doctos. 

Ep.  7  anno  98  addicendam  esse  ingeniosa  Mommseni 
disquisitio  persuasit  mini;  qua  vero  de  causa  non  Traianum, 
sed  Nervam  Vestricio  Spurinnae  ut  a  senatu  triumphalis  statua 
decerneretur,  auctorem  fuisse  putet,  equidem  non  video.  Multo 
verisimilius  est  cum  Nerva  jam  a.  d.  XV  cai.  febr.  anni  98 
morte  abreptus  sit,  Traianum  ad  pietatem  suam  probandam 
duci  illi  a  patre  in  Germani am  inferiorem  misso  statuam  poni 
triumphalem  jussisse. 


De  prima  epistula  certa  ratio  non  constat  Mommseno;  ob 
publicum  enim  funus  Verginii  Rufi,   tertium  consulis  anno  97 

una  cum  imperatore  Nerva  vel  ex  fine  anni  97  vel  ex  initio 
anni  98  fluxisse  eam  persuasimi  habuit;  quod  tamen  vix  sta- 
tuisset,  nisi  Cornelii  Taciti  consulatum,  „a  quo  laudatus  est 
Verginius  Rufus,"  in  ultimum  anni  97  nundinum  fixisset.  Cum 
vero  hanc  opinionem  supra  contudisse  mihi  videar,  Tacitum 
anno  97  ante  Vettium  Proculum  et  P.  Iulium  Lupum,  quorum 
ultimi  sunt  menses,  fasees  gessi sse  statuendum  est.  Neque  enim 
Nerva  praetorium  illum  inde  ex  anno  88  virum  a  Domitiano 
solito  diutius  merito  consulatus  honore  exclusum  praeteriisse 
habendus  est  in  designandis  in  anuum  97  consulibus  et  ipse 
Plinius  voce  illa  II,  1.  4  aditus  morti s  durior  longiorque"  ac 
nuntiato  Verginii  timore  §.  9  „ne  forte  inter  quinqueviros  cre- 
aretur"  probavit  Rufum  satis  magnam  anni  97  partem  morti 
restitisse,  ita  ut  hanc  epistulam  sub  fìnem  anni  97  scriptam 
esse  prò  certo  affirmare  non  dubitem. 

Epistulas  2 — 6  autem  anno  98  tribuam,  nam  apte  illud 
ep.  2  §.  3  „ipse  ad  vìllam  partim  studiis  partim  desidia  fruor" 
referas  ad  ep.  22  primi  libri,  qua  se  Laurentinnm  suum  Plinius 
promittit  esse  repetiturum.  Ut  enim  supra  demonstravi,  ex 
ep.  II,  8  Plinium  anno  99  urbis  negotia  non  commutasse  altis- 
simo eique  adeo  exoptato  ruris  otio  apparet.  Epistulae  3  §.  8 
„proinde  si  non  ob  alia  nosque  ipsos,  at  certe  ut  hunc  audias 
veni"  scriptorera  rursus  Romae  officiis  suis  et  Isaeo  rhetori 
vacare  est  testimonio.  — 

Comprehendent.es  quae  modo  exposuimus,  primi  libri  epp. 
2—4  anno  96,  5-12  et  II,  1  a.  97,  I,  13-23  et  II,  2—7  a. 
98,  8—10  a.  99,  11  et  12  anno  100  tribuimus,  ita  ut  usque 
ad  II,  12  ordo  temporis  sola  ep.  II,  1  interruptus  vMeatur. 

Iam  venio  ad  II,  13.  Mommsenus  quidem  hanc  epistulam 
non  multo  postquam  Traianus  rerum  potitus  esset,  contendit 
esse  scriptam  perperam  usus  argumentationo,  quod  de  vivo  ne- 
mo  loqui  posset  „quod  quamquam  parce  et  cum  delectu  dar  et" 

§.  8,  sed  necessario  „det."  Nam  si  post  mortuum  Nervam 
scripta  esset  nostra  epM  sane  mirum  esset,  quod  non  a  divo, 
sed  ab  optimo  principe  trium  liberorum  jus  Voconio  se  impe- 
trasse Plinius  in  memoriam  Prisco  revoearet.  Equidem  ad 
Nervam  vivum  referendam  esse  illam  „optimi  principisi  men- 
tionem  censeo  epistula  ad  Trai.  4  nisus,  quae  sine  dubio,  cum 
Plinius  a  Traiano  petat,  ut  Voconium  in  ampli ssimum  ordinem 
promoveat  et  iam  Nervam  commemoret  hoc  beneficium  in  illum 
conferendi  consilium  cepisse,  initio  anni  98  non  multo  postquam 
successerat  Traianus  patri,  scripta  est.  Quodsi  II,  13  post  ep. 
ad  Trai.  4  concepta  esset,  desiderares  inter  Plinii  in  Voconium 
merita  (li,  13.  8),  quod  se  condiscipulo  et  contubernali  digni- 
tatem  senatoriam  impetravisse  gloriaretur.  Contra  non  est  cur 
offendamur  in  ep.  ad  Trai.  4  omissa  juris  trium  liberorum,  de 
quo  agit  II,  13.  8  menti one,  quia  7,infima  de  plebe"  homines 
haud  raro  eodem  jure  donati  sunt,  velut  Martialis  poeta,  qui 
II,  92 

„natorum  mihi  jus  III  roganti 
Musarum  pretium  dedit  mearum", 

scripsit.  Cum  igitur  ep  II,  13  ante  ep.  ad  Trai.  4  scripta 
sit,  floruisse  etiam  tum  Nervam  patet,  quare  de  anno  97  cogi- 
tare licet. 

Idem  fere  cadit  in  ep.  II,  20,  qua  Regulum  Plinius  ob 
oculos  lectoribus  ponit  legata  ex  codicillis  dìvitum  hominum, 
adipiscendi  professum  artem  semperque  „aliquid  ex  novis  ta- 
bulis  sperantein".  Quae  ars  immo  cum  a  dolo  quovis  frau- 
deque  non  abhorreret,  perniciosa  pestis  maxime  Domitiano  im- 
perante irrepsit  in  rem  publicam  Romanam  id  quod  permultis 
locis  docucrunt  Martialis  et  Juvenalis.  Sed  Regulum  ex  quo 
Traianus  res  publicas  gubernaret,  artem  illam  perrexisse  exer- 
cere  absurdurrr  mihi  videtur.  cum  quìbus  aliis  memoretur  Pli- 
nianarum  epistularum  locis,  ridiculi  eius  mores  velut  IV,  2 
et  7,  nec  vero  ciusmodi  facinora  afferantur,  imprimis  autem 
quod   VI,   2.  4  mortem  Reguli  nuntians  adicit   Plinius   „nunc 

sane  poterat  sine  malo  publico  vivere  sub  eo  principe,  sub  quo 
noe  ere  non  poterat".  De  Nerva  ambigi  potest;  quamquam 
enim  I,  5.  1  scriptor  noster  „vidistine  quemquam  M.  Regulo 
timidiorem,  humiliorem  post  Domitiani  mortem?"  quaerit  ex 
amico,  tamen  senem  jam  illum  notum  est  non  satis  firmum 
fuisse  in  flagitiis  reprimendis,  id  quod  Parthenii  „sacri  cubi- 
culi praepositi"  nefaria  per  praetorianos  trucidatio  abunde  pro- 
bat.  Quare  ep.  Il,  20  sub  initio  Nerviani  imperii  scriptam 
esse  statuo.  —  Praetera  me  altera  deliberatio,  ut  ita  censeam, 
movet.  Non  enim  credo  Plinium  postquam  Traianus  in 
imperium  successerit,  eiusmodi  verbis  civitatem  fuisse  incre- 
piturum  non  sine  quadam  imperatoris  accusatione  „in  qua 
jampridem  praemia  nequitia  et  improbitas  habent"  (II,  20. 
1*2),  cum  in  panegyreci  e.  85  seqq.  Traianum  non  modo  civi- 
um,  sed  servorum  quoque  moribus  auctorern  fuisse  emendan- 
dis  diserte  exponat.  Quam  gratiarum  actionem  Plinio  con- 
suli  anno  100  a  senatu  iniunctam  esse  quis  est  quin  sciat? 
Nonne  haec  vox  similis  est  clarissimae  illi  Taciteae  „omnem 
bonam  artem  in  exilium  esse  depulsam",  qua  extremum  Domi- 
tiani imperium  describitur?  Sed  satis  habeo  demonstrasse  epi- 
stulam  II,  20  non  posse  sub  Traiani  imperio  esse  scriptam.  — 
Adde  quod  quae  inter  ep.  13  et  20  interjectae  sunt  epp.,  impri- 
mis  17  ideo  conjunctae  esse  videntur  cum  iis,  de  quibus  supra 
egimus,  ut  certus  quidam  epistulariim  numerus  efficiatur,  quae 
opinio  Stobbio  quoque  probatur,  fortasse  ut  secundus  liber  pri- 
mo adaequetur. 

Persuasum  enim  habeo  de  duobus  primis  libris  una  norma 
esse  diiudicandum,  quod  parvo  temporis  spatio  interposito  editi 
sint,  ita  ut  praefationem  primi  libri  Plinius  scripserit  secun- 
dum  aeque  librum  ptopediem  edendum  respiciens. 

Ac  primum  quidem  quam  rationem  Mommsenus  et  qui 
ante  eum  Plinianis  epistulis  operam  dederunt,  indagando  et 
constituendo  tempori,  quo  sint  editi  singuli  libri,  adhibuerunt, 
equidem  non  omnibus  numeris  perfectam  absolutamque  judico. 

Nam  quamquam  novissimam  requirendo  epistulam  terminum 
post  quem  in  publicum  datus  sit  quisque  liber;  necesse  est 
invenias ,  tamen  quin  identidem  in  errores  incidas  ,  facere  vix 
possis.  Velut  si  temporum  notis  confisus  primum  librum  anno 
98,  secundum  a.  C.  editum  esse  ponas,  falli  mihi  videris.  Qui 
ita  censent,  non  possunt  exponere,  cur  eius  modi  praefationem 
Plinius  primo  libro  ante  posuerit,  qua  „se  non  servato  tempo- 
ris  ordine  epistulas  collegisse"  confiteatur;  sive  enim  ad  solum 
primum  sive  ad  omnes  libros  ea  verba  referas,  utique  de  primo 
praeeipue  dieta  esse  adsentieris.  At  in  eundem  primum  librum  ea 
non  valere  supra  exposui  nec  Mommsenus  negat,  quippe  qui  om- 
nino  non  disseruerit  quid  de  praefatione  censeat.  In  ultimam 
contra  secundi  libri  partem  cadit  illud,  „ut  quaeque  in  manus 
venerat",  non  quidem  in  primam,  quam  non  interruptum  prae  se 
ferre  tempori s  ordinem  causis  probavi.  Hac  potissimum  observa- 
tione  adducor,  ut  praefationem  non  ad  primum  solum  librum  com- 
positam  esse  putem,  sed  ad  duos  primos,  nego  vero  ad  omnes  si- 
mul  IX,  quod  non  solum  quicunque  tum  tempori s  opera  sua  publici 
juris  faciebant,  per  libros  singulos  emittere  solebant,  id  quod 
Martialis  epigrammaton  libri  saepe  cum  carminibus  dedicatoriis 
editi  satis  probant,  sed  quia  Plinium  quoque  epistulae  IX,  19 
cum  VI,  10  comparatone,  cum  altera  alteri  amico  scripta  sit,  effi- 
citur  certe  sextum  ante  nonum  librum  edidisse.  Praeterea  ceteri 
non  eiusmodi  sunt  libri,  a  quibus  temporis  ordinem  abhorrere  jure 
contendatur,  ut  infra  explanare  meum  erit.  Praefationem  igi- 
tur  ad  duos  primos  restringendam  esse  libros  judicari  volo. 
Tamen  ep  II,  1  exeunte  anno  07  scripta  ioterrumpit  connexum 
inter  primum  librum  et  secundum,  sed  de  hac  epistula  dictum 
esse  puto  illud  I,  1.2  „eas  quae  adhuc  neglectae  jacent,  requi- 
ram",  qua  ex  re  colligitur  non  eodem  tempore  simul  in  publi- 
cum prodiisse  eos,  sed  primum  illieo  exceptum  esse  a  secundo 
contendam.  Statuo  igitur  primum  sub  fine  anni  99,  secundum 
initio  anni  100  editum  esse,  quod  si  Plinio  aliae  epistulae  ac 
II,  11  et  12  ex  anno  100  suppetiissent,  vix  completorias  illas 
II,  13—20  reìiquis  adjecisset. 

Ne  vero  mira  cuiquam  videatur  mea  conjectura  Plinium 
editioni  primi  libri  praefationem  adjecisse,  quae  ad  secundum 
accommodanda  esset,  quasi  priorem  unius  operis  particulam 
alteri  subsequenti  praemisisset,  fac,  quaeso,  memineris  qualis  it 
duorum  primorum  Martialis  epigrammaton  conditio  librorum 
neque  equidem  dubito,  quin  aliquanto  mirior,  quamquam  haud 
dissimilis  tibi  videatur  res  secundum  omnino  librum  primi  an- 
tecessisse  publicationi,  id  quod  patet  ex  subjuncto  epigrammate 
II,  93. 

„Primus  ubi  est  inquis,  cum  sit  liber  iste  secundus?" 


III. 


De  tertio  libro  duas  Mommseni  et  Stobbii  opiniones 
sibi  oppositas  esse  video ,  quarum  mibi  neutra  penitus  proba- 
tur.  Stobbii  argumentationem  ut  magna  ex  parte  perversam 
primum  refellere  suscipiam. 

Accusationem  illam  Caecilii  Classici,  qui  prò  consule  Bae- 
ticani  provinciam  administraverat  eodem  anno  quo  Marius  Pris- 
cus  Africam,  ex  Calendis  Juniis  anni  98,  quae  fere  omnium 
doctorum  virorum  est  consensio,  usque  ad  Calendas  Junias 
anni  99,  Stobbius  (Philol.  30),  putat  anno  99  non  multo  post 
primam  actionem  Idibus  Sextilibus  de  Mario  Prisco  babitam 
a  Plinio  esse  susceptam  atque  aestate  anni  100  priusquam 
fasces  consul  gerere  coepisset,  peractam,  cum  contra  Momm- 
senus  alteranti  Marii  Prisci  causam  anno  100  alteram  Caecilii 
Classici  a  101  egisse  Plinium  arbitretur.  Cui  opinioni  proban- 
dae  a  Stobbio  hae  fere  causae  alìatae  sunt. 

Primum  si  Classicus  Calendis  Juniis  a  99  a  proconsulatu 
sese  abdicarit,  cur  provinciales  nomiiiis  delationem  in  annum 
101  distulerint,  non  satis  liquore.  Tum  esse,  quod  mireris 
Plinium  per  quadriennium  in  oificio  praeiecti  aerarii  Saturni 
retentum  esse.  Deinde  si  epistulae  ad  Traianum  8  et  9 
anno  101  scriptae  habeantur,  abrumpi  connexum  temporis 
epistularum  1  — 10.  Denique  inter  III,  4  et  III,  9  quibus 
suscepisse  se  Baeticorum  in  Classicum  patrocinium  et  pero- 
rasse   actionem    Pliniufi    nuntiat,     tantum   interesse   temporis, 

ut  necessario  III,  9  initio  anni  102  composita  judicetur,   quod 
tamen  ne  cogitari  quidem  possit. 

Ego  quoque  confiteor  mirum  fore,  si  Classicum  non  mul- 
to post  Marium  Priscum  anno  99  accusatum  ejusque  causam 
per  biennium  dilatam  esse  constaret;  post  biennium  demum 
movisse  in  eum  Baeticos  accusationem  non  miror.  Alia  enim 
Baeticorum  atque  Afrorum  erat  conditiò,  ut  Plinius  ep  III,  9.  4 
ipse  indicai:  „Marium  una  ci  vita s  publice  multi que  privati 
reum  peregerunt,  in  Classicum  tota  provincia  incubuit". 
Quantum  tempori s  censes  praeteriisse  pruisquam  totius  provin- 
ciae  conjunctio  in  proconsulem  et  de  accusationis  ratione  con- 
sensio  ein'ceretur?  per  quantas  ambages  quantam que  rerum  mo- 
litionem  Baeticos  consecutos  esse  ut  §  6  „sinml  socios  mini- 
strosque  Classici  deferì ent  nominatimque  in  eos  inquisitionem 
postularent"  ? 

Porro  quem  fugiat  epistulae  III,  4  lectorem  studium  illud 
atque  ingens  Baeticorum  legatorum  nisus  Plinium  adipiscen- 
di  patronum?  Nonne  eiucet  ex  §  2,  „advocatum  me  a  senatu 
petierunt*4,  ■§  4  „implorantes  fidem  meam ,  quam  essent  contra 
Massam  Baebium  experti,  adlegantes  patrocinii  foedus"?  Atqui 
illa  nominis  apud  senatum  delatio  septembri  quodam  mense 
facta  est,  ut  ex  ep.  ad  Trai.  8  et  III,  4  constat;  jam  vero 
annus  99  propter  impedimenta  ista  accusationis,  quae  supra 
enucleavi,  omittendus  videtur;  de  anno  C.  autem  nullo  pacto 
potest  cogitari,  cum  Plinus  per  septembrem  certe  intìnsero,  utut 
de  quaestione  illa  utrum  Plinii  tempore  trimestres  an  bimestres 
fuerint  consulatus  non  ordinarii,  statuitur,  Romae  fasces  ges- 
serit,  itaque  neque  in  septembrem  mensem  (cf.  ad  Trai.  8.  3) 
commeatum  petere  neque  in  commeatu  Baeticorum  patrocinium 
suscipere  potuerit.  Ergo  relictum  vides  ut  septembri  anni  101 
mense  Baeticos  Plinium  petiisse  patronum  statuamus. 

De  altera  Stobbii  causa,  quod  praefectura  aerarii  Saturni 
Plinio  per  quadriennium  prorogata  offendi  se  posuit,  nihil  ha- 

beo  quod  dicam,  cum  id  praeiudicatam  redolere  videatur  opi- 
nion em.  Sed  ad  tertiam  conversus ,  quid  de  epistularum  ad 
Trai  3 — 10  ordine  censeam,  jam  explanabo  Omnes  has  epp. 
a  99  esse  scriptas  Stobbio  persuasum  erat,  quod  ep  3  sine  du- 
bio,  ep  10  verisimiliter ,  atque  idcirco  etiam  quae  interjectae 
sunt  4~  9,  a.  99  tribuerentur.  Sed  ex  10  §  2,  „obviam  iturus, 
quo  maturius,  domine,  exoptatissimi  adventus  tui  gautio  frui 
possim"  non  magis  quam  ex  Martialis  X,  7, 

„Nympharum  pater  amniumque  Rhene  — 
Traianum  —  urbi  remittas 

sequitur,  ut  hanc  epistulam  et  hoc  epigramma  a.  99  vindice- 
mus.  Equidem  non  video,  quomodo  Plinio  certior  quam  Marti- 
ali  nuntius  de  Traiani  reditu  afferri  potuerit  Ne  tamen  Stob- 
bio concedam ,  ep  10  eodem  quo  8  anno  conceptam  esse  i.  e. 
in  commeatu  Plinium  imperatori  obviam  profectum  esse,  obstat 
quod  ep  IH,  4  Plinius  se  „accepto  ut  praefectum  aerarii,  com- 
meatu in  Tuscos  excucurrisse"  commemorat,  de  conventu  autem 
cum  Traiano  aut  jam  facto  aut  futuro  ne  mentionem  quidem 
facit  Deinde  quod  potissimum  est,  epistulae  5,  6,  7,  10  de 
^gravissima  valetudine1'  agunt,  qua  Plinius  ;>proximo  anno'4 
usque  ad  periculum  vitae  vexatus  erat;  quem  annum  facile  ex 
Vili,  3  „primum  mea,  deinde  patris  tui  valetudine  retentus" 
cum  Nerva  a.  d.  XV  Cai.  febr.  a.  98  mortuus  sit,  colligas. 
Nego  enim  illum  proximum  annum  aliter  ac  de  unius  anni 
spatio  praeterito  i.  e.  de  anno  97  intelligi  debere,  quo  duc- 
tus  unusquisque  solam  veritatem  sequens  ep  5,  6,  7,  10  in 
annum  98  transferet.  Epp  igitur  8  et  9  Mommsenus  recte  ex 
III,  4.  8  „si  munere  hoc  jam  tertio  fungerer"  anno  101 
addixit  neque  infitiari  possumus  re  vera  temporis  ordinem  his 
duabus  epistulis  abrumpi,  quod  cum  vix  Plinius  ipse  epistulas 
ad  Traianum  scriptas  in  ordinem  redegerit,  non  est  cur  mi- 
remur. 

Quarto  loco  coarguere  conabor,  quae  Stobbius  de  ep.  IH, 
4  et  III,  9  disseruit.    Tantum  temporis  inter  has    epistulas 

intermittendum  esse  putat  doctus  ille  vir,  ut  ep  III,  9  si  III.  4 
anno  101  extremo  scripta  sit,  incipienti  anno  102  jure  vindi. 
cetur;  esse  enim  III.  4  quasi  introductionem  et  praelusionem 
epistulae  III,  9,  quam  ob  rem  ipse  cum  de  Classico  actionem 
medio  a  100  factam  esse  persuasum  habeat,  ep  III,  4  anno 
99,  III,  9  a  C  tribuit.  Jam  vero  Stobbium  fugere  non  potuit 
quoniam  secundus  liber  anno  C  editus  est,  quin  III,  4  prius 
quam  II,  11  et  12  scriptam  esse  statuat,  qua  re  omnis  epistula- 
rum  ordo  tollitur  penitusque  invertitur.  Audacius  certe  quam 
prudentius  egit  Stobbius  cum  ne  simile  quidem  exemplum 
afferre  posset;  habes  igitur,  cur  Ili,  4  praelusionem  ad  III,  9 
nominarit;  profecto  credidit  ad  animos  in  accusationem  Classici 
praeparandos  ep.  4  opus  fuisse ,  quae  ep.  in  earum  fuerit  nu- 
mero, de  quibus  Plinius  I,  1  „eas  quae  adhuc  neglectae  jacent, 
requiram"  locutus  sit.  Sed  haudquaqriam  mibi  III,  4  praelu 
sio  videtur  esse.  Quae  enim  epistulae  III,  4  insunt,  aeque  ep. 
Ili,  9  continentur  ac  multo  copiosius:  Classici  mores  III,  9.  2 
ita  depinguntur  „homo  foedus  et  aperte  malus,  proconsulatum 
non  minus  violenter,  quam  sordide  gesserat",  cum  ep  III,  4 
Plinius  satis  habeat  dicere  „que sturi  de  proconsulatu  Clas- 
sici"; de  Classici  morte  III,  4.  7  haec  usurpatur  vox; 
,;quod  decesserat  Classicus",  contra  III,  9.  7  „fuit  mors  eius 
infamis  et  ambigua"  atque  alia.  Idcirco  haud  bene  III,  4  intro- 
ductio  vel  praefatio  nominatur.  Quis  vero  est,  quin  utriusque 
epistulae  naturam  indolemque  diversam  et  paene  oppositam 
esse  intelligat,  cum  III,  4  Plinius  quibus  rebus  ad  causam  Bae- 
ticorum  suscipiendam  motus  sit,  aperte  indicet  §  9,  „audisti 
consilii  mei  motus  ;  III ,  9  alii  amico  scripta  ac  III ,  4  quan- 
tum in  publica  provinciae  Baeticae  causa  loboris  exhauserit" 
expediat.  Utraque  epistula  ut  ita  dicam,  est  quasi  „ causa 
suiu  nec  pptest  de  praefatione  cogitari.  Praeterea  ne  perlpngo 
quidem  temporis  intervallo  distant,  cum  accusatio  Classici  ejus- 
que  sociorum  tribus  diebus,  sed  una  actione  ad  finem  perduc- 
ta  sit,  Stobbius  autem  ipse  (p  381—92)  accusationem  Marii 
Prisci  Calendis  Juliis ,   primam  actionem  Idibus  Sextilibus  po- 

nat  id  est  post  quinquaginta  fere  dies,  quantum  temporis  Ci- 
cero ad  accusationem  in  Verreni  praeparandam  adhibuit.  Ideo 
non  dubito  utramque  epistulam  anno  101  servare. 

Nam  ut  hoc  unum  adjiciam  ad  epistulas  III,  4  et  III,  9 
a  Stobbii  nimia  sagacitate  defendendas,  etiamsi  ep.  ad.  Trai. 
3 — 10,  ep.  Ili,  4.  a.  99,  III,  9  a.  C.  scripta  esset  et  Classicus 
a.  100  damnatus,  a  99  accusatus  esset,  vix  credere  equidem 
possem  Plinium  alteram  agere  causam  animum  induxisse,  cum 
ut  prima  Marii  Prisci  finita  esset,  tantum  abesset,  ut  mense 
decembri  anni  99  ne  altera  quidem  actione  absolveretur.  In 
quo  quaeso  tibi  ob  oculos  ponas  Plinium  haud  desiisse  prae- 
fecti  aerarii  offìciis  fungi,  quibus  solis  alias  „districtum"  se 
esse  queritur. 

Ped  jam  dudum  liquere  arbitror  Stobbii  errorem,  in  quo 
ne  longior  fuerim  redarguendo  valde  vereor. 

In  explicando  epistularum  III  libri  ordine  exordium  ponam 
ab  ep.  15,  quam  ut  suppositam  ducam  cum  Stobbio,  impe- 
trare a  me  non  possum  et  quod  modo  verbosius  forte,  at  certe 
non  sine  veritatis  lumine  III,  4  (se.  ex  Stobbii  sententia  aeque 
,requisitamu)  illustravi  et  quia  omnino  rationem  illam  „neglec- 
tas  epistulas"  iis  „quas  addiderit"  Plinius,  fuse  miscendijungen- 
dique  velut  III,  5.  6.  12.  5.  16  ex  neglectis  requisitas  Stobbius 
haberi  voluit  ,  sequi  probareque  haud  sustineo.  Ex  ep.  15  au~ 
tem  1  „rogas,  ut  aliquid  subsicivi  temporis  studiis  meis  sub- 
traham"  et  „petis,  ut  libellos  tuos  in  secessu  legam"  colligo 
Plinium  offìciis  praefecturae  aerarii  liberatum  studiis  rursus  pe- 
nitus  sese  dedisse  in  secessu  id  e.  in  villa  aliqua,  quo  sensu 
Plinio  vox  illa  II,  17,  29  usurpatur  „justisne  de  causis  jam 
tibi  videor  in  colere,  inhabitare,  diligere  secessum"  et 
1,  13.  6  „possum  jam  repetere  secessum."  Nisi  de  tempore 
ante  praefecturam  utramque  quoniam  commeatus  mentio  deest, 
cogitare  mavis,  aestatem  anni  102  statuere  mecum  praeferas. 
Inde  sequitur,  ut  epistulam  18,  cum  Plinius  in  urbem  rever- 
sum  sese  praebeat  §.  4  „nunquam  valde  vacat  Roma  e  aut 

commodum  est  audire  recitantem"  in  autumnum  anni  102  trans- 
feramus,  quamquam  ob  memoratam  illam  gratiarum  actionem, 
quam  ,;spatiosius  et  uberius  Plinius  volumine  amplexus  eratu 
banc  ep.  aeque  ac  III,  13  anno  101  scriptam  esse  Mommsenus 
et  Stobbius  consenserunt.  Sed  non  idem  in  III,  18,  quod  in 
III,  13  valere  contendo;  altera  enim  epistula  III,  18.  4  ^recitasse 
se  bunc  librum  amicis''  et  §.  11  „babes  mea  acta  tridui"  Pli- 
nius nuntiat,  non  vero  una  cum  hac  epistula  mittit  Panegyri- 
cum,  ut  Stobbius  p.  393  sibi  assumpsit;  altera  III,  13,  1  „li- 
brum,  quo  consul  gratias  egerit"  mittit  exigenti  Voconio  Roma- 
no, quam  quidem  epistulam  imprimis  ob  illud  „quo  nuper 
optimo  principi  consul  gratias  egi"  non  possum  a.  101  non  at- 
tribuere.  Quo  autem  anno  melius  quam  102  postquam  modo 
omnibus  officiis  liber  factus  erat ,  recitasset  Plinius  illud  „spa- 
tiosius  et  uberius  volumen"  praesertim  cum  permultis  exemplis 
(cf.  VII,  17. 7  „deinde  duobus  aut  tribus  lego,  mox  aliis  tra  do 
adnotanda,  novissime  pluribus  recito")  prius  eum  sin- 
gulorum  amicorum  de  iis,  quae  composuerat,  sententiam  audi- 
isse,  tum  pluribus  librum  recitasse  constet.  Iure  igitur  statuere 
videor,  epistulas  15  usque  ad  18  anno  102,  quae  ante  sunt 
positae,  anno  101  scriptas  esse. 

Ep.  20  Mommsenus  et  Stobbius  aeque  atque  editionem 
totius  III  libri  a.  101  vindicaverunt ,  sed  quotienscunque  §.  2 
„at  nunc  in  senatuhoc  idem  ut  optimum  placuit:  omnes  comi- 
tiorum  die  tabellas  postulaverunt"  mecum  reputo,  facerenon 
possum,  quin  post  comitiorum  diem  hanc  epistulam  conceptam 
esse  censeam.  De  comitiorum  autem  die  ambigi  potest,  utrum 
consulum  ordinarium,  quae  sub  fine  praecedentis  anni  habeban- 
tur,  an  reliquorum  magistratuum  comitia  nuncupata  sint,  quae 
initio  anni  ficbant.  Sed  si  argumento  quod  dicitur,  ex  silentio 
uti  licet,  equidem  quia  „consulariuma  comitiorum  non  adjecit 
Plinius  mentionem,  de  iis  quae  mense  Januario  prò  omnibus 
fere  designatis  fiebant  magistratibus  exponi  illa  epistula  con- 
tendane Quo  efficitur,  ut  epistulas  20  et  21  innitio  anni  103 
scriptas   esse  putes.     Sane  Mommsenus    quidem  (Hermes  III 

Anhang)  cum  ultimus  Martialis  liber  XII  januario  mense  anni 
101  editus  sit,  vita  quoque  eodem  anno  poetam  potuisse  dece- 
dere statuit,  sed  vix  statuisset,  nisi  totum  librum  III  Plinianarum 
epistularum  in  cuius  ep.  21  Martialis  mors  nuntiatur,  a.  101 
editum  esse  persuasum  habuisset.  Jam  Stobbius  a  102  XII 
epigrammatum  librum  a  Martiali  compositum  esse  argumenta- 
tus  est;  sed  etiamsi  Mommseni  editionis  in  annum  101  trans- 
positio  constaret,  tamen  cum  poeta  „  contumacissimam  triennii 
desidiamu  (praef.  lib.  XII),  excuset,  ideo  quod  praeter  XII  li- 
brum nullum  ingenii  monumentum  exstat,  eum  a.  101  id  est  post 
editum  librum  XII  mortuum  esse  nullo  modo  colligi  debet.  Po- 
no  igitur  ep.  20  et  21  initio  anni  103  scriptas  ac  tertium  li- 
brum anno  103  incipienti  editum  esse. 

Cum  vero  inter  II  et  III  epistularum  librum  triennii  fere 
spatium  intermissum  sit,  jure  supra  contendisse  videor,  praefa- 
tionem  ad  solos  I  et  II  librum  aptari  posse. 

Quartum  librum  initio  anni  1 05  editum  esse  perbene 
Mommsenus  argumentatus  est  ex  Licinii  Nepotis  praetoris  ep. 
29,  2  commemoratione,  qui  ep.  V,  13  una  cum  Afranio  Dextro 
consule  designato  nominatur;  Dexter  autem  et  C.  Julius  Bassus 
inscriptioni  6887  in  Henzeni  collatione  a.  d.  Ili  Jd.  Maias  a 
105  conceptae  consules  scil  suffecti  subsignati  sunt,.  ita  ut 
Nepos,  cum  initio  anni  105  Dexter  des.  cos  fuerit,  Calendis 
Januariis  a.  105  praetoris  munere  fungi  coeperit  sit  necesse.  Ep. 
IV,  29  igitur  primis  anni  105  mensibus  scripta, est. 

Inde  retrogressi  in  ep.  25  paulisper  morabimur.  „Pro- 
xima  illa  comitia"  de  quibus  §.  1  loquitur  scriptor,  recte  refe- 
ras  ad  januarium  anni  105  quo  fit,  ut  quae  post  25  sequuntur 
epistulae  eas  anno  105  vindices,  quae  antecedunt,  a.  104.  Ad 
quas  jam  animum  advertimus  illustrandas.  IV ,  1  Fabato  pro- 
socero  se  una  cum  uxore  Comum  venturum  esse  Plinius  polli- 
citus  ,?jam  sarcinulas  alligari"  ac  profectionem  quam  maxime 
properari  scripsit;  IV,  13  „ipse  pauculis  adhuc  diebus  in  Tus- 
culano   (vel    secundum    Mommseni   perlucidam   emendationem 

„in  Tuscis")  commorabor "  jam  Romam  reversurum,  ep. 
22,  1  „principis  optimi  cognitioni  consilioque"  adhibitum 
esse  se  scil.  postquam  in  urbem  redierit,  certiores  nos  facit. 
Quod  iter  ut  anno  101  vel  potius  102  susceptum  esse  credas 
fortasse  III,  6.  6  voce  illa  movearis  „ destino  enim  si  ta- 
men  offìcii  ratio  permiserit,  excurrere  isto"  et  §.  4  verum  ut 
in  patria  nostra  celebri  loco  ponerem/'  scil.  Corinthium 
signum;  sed  ex  dato  promisso  cave  colligas  Plinium  stetisse 
quoque  promisso.  Contra  illam  Comum  profectionem  non  prius 
quam  a.  104  evenisse  ex  ep.  30  quarti  libri  verisimiliter 
colligam;  num  enim  nisi  modo  Plinius  rediisset  in  urbem,  dic- 
turum  eumcenses  fuisse  30,  1  „attuli  tibi  ex  patria  mea  prò 
munusculo  quaestionem  dignissimam  !"  Jam  vero  quia  ep.  30 
post  25 — 29  posita  est,  ipsam  quoque  a.  105  scriptam  esse  li- 
quet,  ita  ut  universae  IV  libri  epistulae  haud  magno  temporis 
spatio  disjunctae  esse  videantur.  Non  enim  sine  Consilio  pri- 
ma et  30  epistula,  quibus  de  proposito  Comum  secedendi  et 
de  suo  Romam  reditu  Plinius  agit,  in  suo  loco  collocatae  sunt 
et  si  ullus  alius  IX  librorum,  quartus  aperte  so lus  publici  ju- 
ris  factus  est,  quia  ob  intimam,  quae  eo  continentur,  epistu 
larum  conjunctionem  alterius  libri  in  publicando  communionem 
vix  tulisset. 

Quod  igitur  iter  illud,  cuius  continua  commemoratione  IV 
liber  quasi  vinculo  colligatur  et  continetur,  a.  104  susceptum 
esse  conjicio,  minime  falli  videor,  quamquam  nolim  putes  Pli- 
nium insecutum  esse  primam  epistulam  dimissam  aut  cursoris, 
cuius  erat  mandatam  tradere  Fabato  epistulam,  vestigia  pres- 
sisse,  Nam  Julio  Basso,  qui  ex  Bitbyniae  administratione  reus 
redierat,  Plinius  advocatus,  ut  ep.  9  reperimus,  opemtubt  „to- 
tius  defensionis  fundamenta  jacere"  jussus;  quam  epistulam 
quominus  post  inceptam  jam  profectionem  esse  scriptam  cen- 
seamus,  obstat,  quod  §.  1  „causam  per  hos  dies  dixit  Julius 
Bassus  offendimur  verbis.  Quare  Plinius  aìiquantisper  distu- 
lisse  videtur  iter  cum  femina  perfìciendum,  ut  omnibus  liberatus 
officiis   curisque    suorum    familiaritate  atque   usu  frui   posset. 

Nec  non  cum  ep.  12  de  Egnatio  Marcellino  quaestorio  viro  re- 
ferat,  etiamtum  Romae  moratus  esse  debet  putari  ob  illam  §. 
4  expressionem  „tu  lauda Marrellinum  ut  ego  statini  feci''  id 
e  praesens.  Tamen  ullam  in  annum  103  epistulam  esse  prò 
movendam  mecum  neget,  quicumque  non  aliena  esse  a  vero 
concedet,  quae  supra  de  conditione  epistularum  1, 13,  30  expo- 
sui.  Ita  diiudicari  posse  video,  quae  Mommsenus  in  suspenso 
reliquit,  utrum  a.  103  an  104  acceperit  Plinius  auguratimi  et 
Bassus  causam  dixerit,  cum  epistulae  quoque  4,  8,  9  nisi  de  a. 
104  recte  non  possint  intelligi. 


Quintuui  libruma.  106  editum  esse  statuit  Mommsenus. 

Certissimum  temporis  indicium  Licinii  Nepotis  praetoris 
in  V,  4.  2  9.  3  13.  1  et  Afranii  Dextri  designati  consulis  offer- 
to mentione,  quem  mense  maio  a,  105  fasces  gessisse  inscrip- 
tione  illa  apud  Henzenum  supra  citata  confirmatur.  Unde  se- 
quitur  V,  4  et  9  anno  105,  13  autem  aliquantum  temporis 
ante  mensem  maium  a.  105  conceptas  esse.  Jam  videamus  si 
quae  aliae  temporis  notae  libro  V  insunt,  nu  mcum  illis  quas 
certissimas  cognovimus  consentiant. 

Ac  primum  verba  illa  (V,  6.  1)  „cum  audisses  me  aestate 
Tuscos  meos  petiturum"  non  video  quo  pacto  suspicionem 
movere  possint,  quamquam  ne  eiusmodi  descriptionibus  decipiamur 
est  quod  caveamus.  Nam  narratio  illa  de  itinere  in  Tuscos  et 
Comum  suscepto  (ep.  14)  vix  melius  potuit  praeparari  quam 
mentione  hac  „cum  audisses  me  aestate  Tuscos  petiturum." 
Quod  ad  ipsam  ep.  14  attinet,  iterato  Comum  itinere  duobus 
insequentibus  annis  forte  quis  offendatur,  ita  ut  cuinam  sit  tri- 
buenda  anno,  in  dubium  vocet.  Sed  Plinii  conditionem  penitus 
mutatam  esse  ipsa  ep.  14  abunde  demonstrat  §.  9  „includor 
angustiis  commeatus"  et  „officii  mei  admoneor;"  man- 
datum  autem  ei  offìcium  par  erat,  ut  ipse  §.  2  docet,  ,,Aemiliae 
viae  curae"  Cornuto  familiarissimo  commissae ,  quam  ob  rem 
recte  ex  inscriptione,  illa  de  Plinio  nota  „curam  alvei  Tiberis 
et  riparum  et  cloacarum  urbis"  Mommsenus  attulit.  Jam  quum 
ep.  14  adiuncta  sit  decimae  tertiae,  de  qua  supra  egi,  aliam 
temporis  significationem  taedet  circumspicere.  Ex  societate 
autem  Plinii  et  Cornuti  Tertulli  in  magistratibus  gerendis,  qui 
non  modo  in  praefectura  aerari,  sed  etiam  in  consulatu  collegae 
fuerant,  se  qui  videtur,  ut  Plinius  non  multo  antequam  Tertullus 
Aemiliae  viae  curam  acciperet,  curam  illam  alvei  Tiberis  ad- 
ministrare  coeperit  i,  e.  fere  ineunte  a.  105. 

Quia  vero  ep.  14  exeunte  quidem,  tamen  non  jam  prae- 
terito  commeatu  scripta  est  {cf.  §.  9  cum  in  urbem  rediero) 
ep.  18  cum  14  licet  connectere  ob  §.  2  „ego  in  Tuscis  et 
venor  et  studeo?  —~  De  novi  anni  initio  nihil  invenio  in  his 
posterioribus  epistulis,  quare  totuin  V  librum  a.  105  conceptum 
esse  spero  niininem  fore  qui  addubitet.  Curverò  exeunte  anno 
105  non  editus  quoque  debeat  esse,  profìteor  me  non  inteliigere  ; 
caveas  tantum,  ne  quia  uno  anno  publicati  sunt  liber  IV  et  V, 
una  publicatione  editos  esse  eos  statuas,  quam  in  sententiam 
quominus  quisquam  incidat  digressione  illa  de  IV  libri  proprie- 
tate  prohibere  volui.  — 

Sextum  librum  a.  106  compositum  esse  ex  indignatione 
Plinii  (10,  3)  „  Vergimi  Rufi  post  decimum  mortis  annum 
reliquias  neglectumque  cinerem  sine  titulo  jacere"  prò  comperto 
habuit  Mommsenus ",  cum  ille  vir  aperte  a.  97  morte  abreptus 
sit  (cf.  II,  1). 

Antequam  ipse  num  Mommseni  sententia  obtinere  possit 
perpendam ,  placet  exponere  in  universum  VI  libri  epistulas  a 
temporis  ordine  non  abhorrere.  Ep.  6  cum  8  optime  congruit 
de  Julio  Nasone  candidato,  ep.  20  aperte  initio  „litteris,  quas 
exigenti  tibi  de  morte  avimculi  mei  scripsi"  refertur  ad  16 
cuius  tale  est  exordium  ,,petis,  ut  tibi  avunculi  mei  exitum 
scribam;"  denique  ep.  27,  lSeverum  videmus  reputantem,  quid 
des.  cos.  in  honorem  principis  ex  secundo  bello  Dacico  brevi 
reversuri  „censeat"  ep.  31,  1  Plinius  obviam  profectum  se  esse 
imperatori  nuntiat  „evocatum  in  consilium  a  Caesare  nostro  ad 
Centum  Cellas,  quo  Traianum  confirmatur  jam  appropinquare 
ad  urbis  vicinitatem. 

Quibus  expositis  quis  est  quin  recuset  suspicionem  ne 
Plinius  VI  librum  composuerit  „ut  quaeque  ei  epistula  in  ma- 
nus  venerit."    Sed  jam  ad  singula  aggrediamur  explicanda. 

Primam  epistulam  facile  quis  a.  105  extremo  attribuat 
ob  illud  „quam  diu  ego  trans  Padum  tu  in  Piceno"  et  „post- 
quam  ego  in  urbe,  tu  adbuc  in  Piceno"  et  quod  amico  per 
jocum  minatur,  „se  illuc,  unde  inconsulte  properarit,   reversu- 

rum/'  quibus  verbis  sine  dubio  signifieatur  iter  illud  Plinii  -a 
105  Comum  susceptum.  Quarta  vero  ep.  cum  voce  illa,  „nun. 
quam  sum  inagis  de  occupationibus  meis  questus"  fieri  non 
posse  doleat  scriptor,  ut  Caìpurniam  valetudinis  causa  in  Cam- 
paniam  proficiscentem  prosequatur,  aestate  quadam  scripta  est. 
De  anno  ipse  judicabis  ep.  9  cum  19  comparans.  Nam  ex  iis, 
quae  jam  identidem  de  inagistratuum  ilio  quidem  tempore  de 
signatione  et  de  Plinii  prò  amicis  candidatis  ambitione  attigi, 
mihi  adsumo  epp.  6  et  9  sub  fìnem  anni  cuiusdam  esse  scrip- 
tas;  jam  ;,proximorum  comitiorum''  (§.  1)  mentione  ep.  19  post 
januarium  quendam  mensem  editam  esse  patet,  ita  ut  in  ter 
VI,  6  et  19  novi  anni  initium  incidat,  quam  vis  extemplo  post 
proxima  illa  comitia  epistulam  19  originem  duxisse  nolim  putes, 
quia  hoc  loco  non  ut  III,  20,  1  et  IV,  24 ;  1  de  comitiorum 
eventu  Plinius  refert.  sed  de  amitus  lege  certiorem  facieus  amk 
cum  casu  quasi  et  occasione  data  proximorum  meminit  comiti- 
orum. Si  vero  quis  temporis  ordinem  adeo  inversum  esse  ere- 
dat.  ut  ep.  19  epistulis  6  et  9  anteponendo  omnes  VI  libri  epp. 
uni  vindicet  anno,  summe  ab  eo  peto,  ut  quae  supra  de  uni- 
verso huius  libri  ordine  demonstravi,  recordari  velit.  Itaque 
cum  Licinius  Nepos,  qui  a.  105  fuerat  praetor,  VI,  5.  1  sena- 
torem  aperte  se  gerat,  quo  certe  annus  106  indicatur,  inter 
„epp.  9  et  19  anni  107  initium  statuo. 

Sed  quaeritur,  utrum  inde  ex  ep.  10  an  ex  ep.  11  annum 
107  incipiamus  i.  e.  utrum  decimum  illum  mortis  Vergimi  Rufi 
annum  106  an  107  abitremur  habéndum.  Jam  vox  illa  ,.post 
decimum  mortis  annum"  quoniam  de  peracto  decimo  intelligen- 
dum  est,  ad  initium  undecimi  refertur  h.  e.  anni  107  cum  Vir- 
ginius  a.  97  extremo  mortuus  sit. 

Una  ep.  23  difficultates  parere  posset,  si  de  novo  Comum 
itinere  in  §  2  „navigabam  per  Larium  nostrum"  cogitandum 
esset.  Sed  patetPlinium  non  de  reditu  ex  itinere  referre,  sed 
de  obscuritate  factorum  quorundam  immerita  queri  adhibito  ilio 
exemplo.     Idcirco  haud  jure  haec  ep.  anno  107  abdicetur. 

Sequitur,  ut  liber  VI  a.  107  sit  editus  et  utTraianus,  id 
quod  a.  Mommseno  video  relictum  in  medio,  a.  107  ex  secundo 
bello  Dacico  Romani  redierit,  cum  ep.  13.  2  adhuc  absens  per- 
hibeatur  „sunt  ausi  etiam  ab  senti  principi  criminari,"  22.  5 
autem  et  31.  1  „fecisse  pulcherrime"  dicatur  scil.  haud  procul 
ab  urbe  morans. 

Septimum  librum  jure  a.  107  addixit  Mommsenus; 
nam  neque  ulla  omnino  novi  anni  in  eo  libro  invenitur  nota 
et  secundum  temporis  rationem  dispositas  esse  has  epistulas 
nemo  possit  infitiari.  —  De  Vareni  quidem  accusatione  continuo 
ordine  agunt  epp.  6  et  10;  de  Saturnini  et  Prisci  mutuo  amore 
7  et  8  ;  de  Plinii  „hereditariis  agris"  Corelliae  venditis  epp.  11 
et  14;  de  Calestrio  Tirone  proconsule  Baeticam  per  Ticinum 
petituro  et  de  eius  cum  Fabato  Mediolani  conloquio  epp.  16. 
23.  32.  Imprimis  autem  quibus  de  ipso  Plinio  certiores  fìunt 
lectores  epistulis,  eas  chronologice  digestas  esse  piane  patet. 
Adhuc  eum  curam  alvei  Tiberis  et  riparum  et  cloacarum  urbis 
administrare  ex  ep.  2 1  colligas,  qua  Cornutum  Tertuleum,  quem 
a.  105  accepisse  Aemiliae  viae  curam  V,  14.  1  nuntiavit,  „pareo 
collega  carissime1'  adloquitur.  Jam  consideremus  epistulas, 
quibus  de  morbo  suo  Plinius  agit.  Ep.  21  „tecto  vehiculo  in- 
clusum"  postquam  infirmitatem  oculorum  contraxerit,  in  villam 
aliquam  eum  secessisse  et  stilo  lectionibusque  quamquam  dif- 
fìculter  abstinere  docemur;  ex  ep.  25  §.  3  „huncego,  invitatus 
hospitio,  intuebar"  apparet  convalescentem  non  recusare  ami- 
corum  visitationes  vicinorum;  ep.  27,  1  et  sibi  „discendi  et 
Surae  familiari  docendi  facultatem  otium  praebere"  scribit, 
ita  ut  lucem  jam  rursus  ferre,  id  quod  ep.  21,  2  spes  tantum 
et  exspectatio  pollicebatur  eventurum,  videatur  posse  ;  ep.  autem 
30,  2.  3  in  secessum  quoque  persequi  urbana  negotia  rusticos- 
que  auribus  suis  „post  longum  tempus"  abuti  queritur, 
quibus  verbis  certe  sequitur  Plinium  firma  rursus  valetudine 
frui.  Praeterea  ep.  29,  2  „est  via  Tiburtina  intra  primum  la- 
pidem  monimentum  Pallantis,"  quam  in  partem  Plinius  ad  va- 
letudinem  firmandam  iter  converterit,  cognoscimus.    Patet  igitur 

temporis  ordinem  in  VII  libro  haud  desiderari  ac  quoniam  versi 
anni  non  admonemur,  eidem,  cui  VI  anno  VII  quoque  liber 
sed  extremo  est  addicendus;  anno  107.  Communem  VI  et  VII 
libri  editionem  si  quis  statuat,  neque  adsentiar  nec  negem,  quia 
fundamenta  eiusmodi  sententiae  video  deesse  nec  praejudicio 
cuiusdam  speciem  concedam  veritatis.  — 

Jam  transeo  ad  octavum  li b rum,  qui  quo  tempore  in 
publicum  sit  datus,  aegre  potest  definiri,  cum  ne  ep.  23  qui- 
dem,  quam  propter  Junii  Aviti  mortem  attulit  Mommsenus;  nisi 
aliis  fulta  adminiculis  ad  annum  editionis  constituendum  sit 
accommodata.  Is  enim  Junius  Avitus  quamquam  sine  dubio 
idem  judicandus  est,  qui  in  testamento  Dasumii  nominatur  Ju- 
nius Avitus  tamen  quo  anno  vita  decesserit,  haud  facile  paté- 
bit  cum  de  Hadriano  et  Prisco  quibus  consulibus  factum  est 
testamentum  utrum  aestate  anni  108  an  109  fasces  gesserint, 
valde  dissentiant  viri  docti.  Quapropter  omissa  ep.  23  ipsi  ex- 
periamur,  quibus  aliis  notis  VIII  libri  tempus  defìniri  possit. 

Ac  primum  quidem  Julii  mensis  invenio  mentionem  in  ep. 
21  §.  2  „Julio  mense,  positis  ante  lectos  cathedris  amicos 
collocavi/'  Tum  jam  inde  a  2  usque  ad  17  ep.  autumnum 
statuam;  vindemias  enim  vendiderat  Plinius  2.  1,  sed  spes  fe- 
felit;  15.  1  „scripseras  graciles  istic  vindemias  esse,  §.  2  „ea- 
dem  ex  meis  agellis  nuntiantur;  ep.  16.  1  „num  istic  quoque 
inmite  et  turbidum  caelum?  hic  adsiduae  tempestates  et  cre- 
bra diluvia.  Quem  ordinem  inter  epp.  2  et  15  continua  tum 
Saturnaliorum  (7,  1)  mentione  non  patiar  interrumpi,  quoniam 
aperte  jocatur  scriptor  se  adhuc  dies  extendere  feriatos ,  quo- 
rum velut  exemplum  affert  Saturnalia,  quamquam  Tacitus  ut 
magister  libro  misso  discipulum  in  scholam  vocet.  Qùarenihil 
obstat,  quin  inde  ex  Vili,  2—17  unum  annum  extendamus  at- 
que  alteri  opponamus,  cuius  primum  inest  vestigium  ep.  21  §.  2 
illud  „Julio  mense/'  At  de  anno  ipso  potest  ambigi;  quae- 
stionem  video  propositam,  num  a.  107,  quoVI  jam  et  VII  librum 
edidit  Plinius,  bas  quoque  epp.  Vili,  1 — 17  scriptas  esse  pute- 
mus.     Iter  vero,  quod   „commodo   se  explicuisse"    Vili,   1.   1 

Seplicio  nuntiat,  praeter  quam  quod  „  quidam  ex  suis  adver- 
sam  valetudinem  ferventissimis  aestibus  contraxerint" 
minime  idem  est  habendum  quo  infirmitatis  oculorum  causa 
via  Tiburtina  (cf.  VII,  28.  2)  in  inferiores  Italiae  partes  seces- 
serat,  cum  ex  VIII,  8.  1  „Vidistine  aliquando  Clitumnum 
ontem?  quem  ego  proxime  vidiu  cum  in  Tuscos  excucurrisse 
recte  conjiciamus.  Sed  si  a.  108  illam  in  Tuscos  profectionem 
censeamus  susceptam,  sane  mirum  est,  quod  Plinius  exordium 
Vili  libri  ab  autumno  anni  108  petit,  pariter  ac  quod  versi  et 
provecti  anni  inter  finem  libri  VII  et  initium  Vili  non  exstat 
ullum  vestigium,  immo  quod  ne  rediisse  quidem  ex  secessu  a. 
107  Plinium  cognoscas.  Itaque  probatur  mihi  opinio  scriptorem 
illud  de  quo  agit  Vili,  1  iter  a.  107  exeuntenon  ex  urbe,  sed 
ex  alio  in  alium  confecisse  secessum,  ut  jarn  VII,  25.  3  „hunc 
invitatus  bospitio,  intuebar"  non  recusasse  eum  repperimus, 
quin  amicorum  praedia  peteret.  Quodsi  in  Laurentino  suo  ac- 
fundis  familiarium  circa  positis  ex  oculorum  infìrmitate  conva- 
luerat,  jam  in  Tuscos  properare  eum  statuemus,  quo  effìcitur, 
ut  ep.  VIII,  9.  1  „adeo  multarne  negotia  amicorum  nec  se  ce- 
dere nec  studere  patiuntur"  post  reditum  in  urbem  scripta  sit. 
Ex  quo  autem  ep.  annum  108  incipias,  non  diflert,  veri- 
similiter  ex  ep.  20,  qua  §.  4  ,,pervenisse  eum  ad  lacum  nomine 
Vadinionis"  patet  —  Ep.  24  Plinius  admonet  Maximum  ut  „se 
missum  esse  in  provinciam  Acbaiam,  illam  veram  et  meram 
Graeciam"  cogitet,  quae  adhortatio  quoniani  Calendis  Juniis 
proconsulibus  inire  magistratum  tunc  quidem  moris  erat  initio 
proconsulatus  i.  e.  aestate  anni  108  data  videtur. 
Sequitur,  ut  medio  a.  108  liber  Vili  editus  sit 
De  nono  libro  non  constatMommseno  opinio,  quia  ne  a.  109 
editum  putet  impediri  dicit  ep.  5.  qua  admonet  Plinius  Calestrium 
Tironem  ut  perseveret  ,.justitiam  suam  provincialibus  multa 
humanitate  commendare.u  Fungitur  igitur  adhuc  Tiro  procon- 
sulatu  Baeticae.  Quem  cum  autumno  anni  107  ex  VII  libro 
cognoverimus  per  Italiani  superiorem  in  Baeticam  esse  profec- 
tum,  sub  finem  eius  anni  advenisse  in  provinciam  suam  statue- 

mus  quamquam  jam  Calendis  Juniis  a.  107  succedere  debuit 
in  proconsulatum  gerendum  quoniam  in  VII,  32.  1  appellato 
proconsul.  Jam  vero  sua  sponte  vix  tamdiu  profectionem  tar- 
dasse^ quoniam  etiamtum  promagistratibus  ex  administrandis 
provinciis  multa  commoda  obtingebant  ac  plerique  qu aestui 
provinciales  habebant,  id  quod  tot  tantaeque  in  eos  actiones 
repetundarum  declarant.  Quodsi  calendis  Juniis  anni  108  suc- 
cessorem  accepisset,  justi  temporis  aliqua  parte  fraudatus  vide- 
tur  fuisse,  quare  aestate  anni  108  scriptam  esse  ep.  5  pono 
Tirone  etiam  post  Calendas  Junias  adbuc  proconsule, 

Extendo  autem  anuum  108  usque  ad  IX;  28  propter  gra- 
cilitatèm  vindemiarum,  de  qua  non  solum  in  illa  ep.  §.  2 
Plinius  qùeritur,  sed  etiam  16.  2  et  20.  2.  Aestatem  quidem 
eius  anni  in  Tuscis  eum  moratum  esse  epp.  10.  25  indicant, 
cum  10.  2  aprorum  esse  penuriam  dicat,  itaque  Minervae  ser- 
viendum  ;,ut  in  secessu  et  aestate,"  et  15.  1  se  refugisse  in 
Tu sco s  et  undique  rusticorum  libellis  inquietari  tradat,  cui 
voci  adjungas  illud  ep.  16.  2  „devehimus  prò  novo  musto  no- 
vos  versiculos"  et  20.  2  „degusto  de  lacu  mustum/'  Sed  ex 
ep.  25.  3  „nunc  me  rerum  actus  modice  destringit"  rediisse 
Plinium  ad  negotia  urbana  colligo. 

Cum  igitur  prima  e  jam  noni  libri  epistulae  ad  aestatem 
autumnumque  anni  108  pertineant,  minus  commode  videtur 
agere,  qui  ep  36  illud  ,,quaeris  quemadmodum  in  Tuscisdiem 
aestate  disponanr'  ad  eundem  annum  108  referat.  Quae  ordi- 
nis  inversio  haud  quaquam  ipso  nono  confirmatur  libro,  cum 
contra  ep.  21  et  23  aeque  ac  36  et  40  temporis  pateat  ratio- 
nem  esse  habitam.  Itaque  inter  epp.  28  et  36  anni  109  statuo 
initium,  in  quem  annum  confero  Paulini  consulatum  (ep.  37). 

Anno  igitur  109  editus  est  liber  IX. 

Jam  breviter  strictimque  quaestionem  attingam  aMomm- 
seno  propositam,  num  Vili  et  IX  liber  una  sint  editi.  Sane 
ex  altero  libro  in  alterum  perductus  et  continuatus  est  tempo- 
ris ordo,  sed  hoc  criterium  omnino  nullum  videtur,  quia  inde  a 
VI  usque  ad  IX  librum  idem  observavimus.     Si  vero  quis  qua- 

tuor  hos  libros  simul  in  publicum  datos  esse  contenda^  mirum 
quantum  videtur  errare,  quoniam  ex  IX  11  ,;quod  aliquid  ad 
te  scribi  volebas,  quod  libris  inseri  posset"  satis  magnum 
jam  exstare  librorum  numerum  probatur  atque  ex  IX,  19.  1 
„significas  legisse  te  in  quadam  mea  epistula  (VI,  10)  jussisse 
Verginium  Rufum"  VI  quidem  librum  satis  manifestum  est  eo 
tempore  jam  editum  fuisse,  cum  utraque  ep.  suo  utatur,  cui 
missa  sit,  amico.  Itaque  deinceps  quidem  et  uno  tenore,  sed 
non  simul  prodiisse  in  lucem  inde  a.  III  usque  ad  IX  epistu- 
larum  libros  jure  contendo. 

Natus  sum  Pyritiae  in  mediocri  Pomeranorum  urbe  die  XXL 
mensis  novembris  anni  p.  Chr.  n.  1850  patre  Alberto  Julio,  matre 
Carlotta  ;  fide  imbutus  sum  evangelica.  Post  mortem  patris  impro- 
visam  avunculus  Eduardus  Lehmannus  educandum  me  suscepit  ac 
magna  liberalitate  usque  ad  hoc  tempus  mini  praebuit,  unde  litte- 
rarum  studium  exercere  possem. 

Elementa  litterarum  primis  labris  gustavi  in  Pyritiensi  gym- 
nasio,  cuius  fui  civis  inde  ab  anno  1860  exeunte  usque  ad  annum 
1869  directore  Adolfo  Zinzowio,  cui  me  magnopere  esse  obligatum 
libenter  profiteor.  Tum  maturitatis  testimonio  instructus  Berolinum 
ut  philologiae  operam  navarem,  me  contuli  atque  ibi  per  ter  sex 
menses  viros  clarissimos  audivi:  Th.  Mommsenum,  E.  Curtium, 
J.  G.  Droysenum,  M.  Hauptium,  A.  Kirchhoffium ,  C.  Muellenhof- 
fium,  H.  Steinthalium,  A.  Trendelenburgium,  donec  armorum  strepi- 
tus  a  Francogallis  a.  1870  excitus  quieta  studia  academica  in 
exilium  depulit.  Ego  quoque  eo  tempore  patriae  oppugnatae  me 
obtuli  et  inde  a  Calendis  Septembribus  usque  ad  sollennem  praeto- 
rianorum  in  caput  Berolinum  introitum  in  Gallia  permansi.  Brevi 
post  ex  exercitu  dimissus  denuo  studium  in  litteras  contuli  ac  con- 
secutus  sum,  ut  philologicis  Huebneri  exercitationibus,  Muellenhoffii 
germanicis,  Hasselii  et  imprimis  Mommseni  historicis  adesse  mihi 
liceret.     Quibus  viris  grates  hoc  loco  ago  debitas. 

I. 

Apud  Livium  II,  8.  6  enuntiaturn  illud:  „Publi- 
cola  ad  Veientium  bellum  profectus"  redolet  interpola- 
tioneni. 

II. 

Versus  Propertii  IV,  8  (ed.  Haupt)  et  12  ordine 
esse  mutandos  existimo. 

III. 

Vegetium  enchiridio  aliquo  rei  militaris  usum  esse 
ex  iis5  quae  identidem  de  Catonis  libris  de  re  mili- 
tari affert,  probatur. 

IV. 
Errat  Stobbius  (philol.  26)  dedieationem  equestris 
statnae  Domitiani  partem  fecisse  Datici  triumphi  atque 
eclogam  Statii    Silv.  I,  1  de  Equo  Maximo  Domitiani 
post  hunc  triumphum  scriptam  esse  statuens. 

V. 

Perperam  Peter  hist.  rom.  Ili,  2  p.  125  contendit 
Domitianum  contra  Marcomanos  eodem  tempore  bellum 
gessisse,  quo  bellum  Dacicum  renovatum  sit:  annis  88 
et  89. 

